Egilsstaðaskóli

Samstarf Egilsstaðaskóla og leikskólans Tjarnaskógar um farsæla skólabyrjun veturinn 2021-2022

**Markmiðið með samstarfinu:**

* Að auðvelda nemendum tilfærslu milli skólastiga og stuðla að farsælli skólabyrjun við sex ára aldur.
* Að fimm ára nemendur kynnist nemendum, starfsfólki og umhverfi Egilsstaðaskóla, samhliða skólagöngu sinni í Tjarnarskógi og stuðla þannig að vellíðan og öryggi barna við að fara úr leikskóla í grunnskóla.
* Að skapa farveg fyrir miðlun upplýsinga á milli skólastiga.
* Að auðga skólastarfið á báðum stigum og efla félagsleg tengsl
* Að nýta sérstöðuna og það umhverfi sem við búum við.

Fimm ára nemendur í Tjarnaskógi heimsækja Egilsstaðaskóla og nemendur Egilsstaðaskóla fara í heimsóknir í leikskólann. Leikskólabörnin kynnast sérstaklega tilvonandi vinabekk sínum, sem er 5. bekkur og nýta sér aðstöðu á leikvelli við Egilsstaðaskóla yfir veturinn. Einnig er leikskólabörnum sérstaklega boðið að koma í skólann ásamt kennurum sínum í þeim tilgangi að kynnast skólaumhverfinu og nýta sér hina góðu aðstöðu í verkgreinastofum skólans og á bókasafninu.

Í september fara nemendur 1. bekkjar í heimsókn í leikskólann og sýna 5 ára nemendum, skólatöskuna sína og námsbækur. Í október koma leikskólabörnin í heimsókn í Egilsstaðaskóla og taka skólastjórar skólans á móti hópnum og leiða þau um skólann. Í nóvember eru tvær heimsóknir á Bókasafnið. Sú fyrri er í tengslum við dag íslenskra tungu en þá lesa nemendur í 7. bekk stutta bók fyrir leikskólabörnin en í seinni heimsókninni fara börnin í litlum hópum og hitta bókasafnskennara. Í janúar fá leikskólabörnin að kynnast faggreinum og í febrúar verða þau með 1. bekk í kennslustund og vinna að spennandi verkefnum. Einnig er í febrúar heimsókn, boð á generalprufu fyrir árshátíð 1.-3. bekkjar Í mars eru ein heimsókn í Tónlistarskólann. Í apríl fá leikskólabörnin íþróttatíma undir stjórn íþróttakennara. Í maí hitta leikskólabörnin verðandi vinarbekk sinn, sem er 5. bekkur, í útileikjum. Í maílok koma leikskólabörnin í Egilsstaðaskóla í hálfan dag og vinna að verkefnum undir stjórn kennara sem verða kennarar í 1. bekk að hausti.

Skilafundur leikskólans til Egilsstaðaskóla vegna nemenda í verðandi 1. bekk er í maí.

**Dagsetningar fyrir heimsóknir Fyrir áramót:**

|  |  |
| --- | --- |
| 15 og 16. september kl. 9:00-9:50  **Heimsókn í Tjarnarskóg** | Nemendur í 1. bekk fara í heimsókn í leikskólann og sýna skólatöskurnar sínar. Bekknum er skipt í tvennt og í 3 hópum. Þau fara beint inn á deildir sýna töskur og svo í leik |
| 13. október kl. 10:00  **Fyrsta heimsókn í Egilsstaðaskóla** | Heimsókn í Egilsstaðaskóla, skólastjóri og aðstoðarskólastjóri taka á móti börnunum við aðalinnganginn og sýna skólann. |
| 10. nóvember  **Heimsókn á Bókasafn**  Hópur 1 kl. 9:00  Hópur 2 kl. 9:30 | Heimsókn á bókasafnið og hitta nemendur 7. bekkjar þar í sögustund. |
| 24 nóvember  **Heimsókn á Bókasafn**  Hópur 1 kl. 9:00-9:30  Hópur 2 kl. 9:45-10:15  Hópur 3 kl. 10:30-11:00 | Heimsókn á bókasafnið í smærri hópum og skoða safnið með bókasafnskennara. |

**Eftir áramót**

|  |  |
| --- | --- |
| **Heimsóknir í verkgreinar**  Fös. 14.jan. kl. 10:10-11:10 = hópur 1  Fös. 28. jan.kl. 10:10-11:10 = hópur 2 | Hópnum er skipt í tvennt, hálfur hópur í senn sem skiptist í fjórar verkgreinar, smíðar, textílmennt, heimilsfræði og myndmennt. |
| Mið 2.feb kl. 9:00  **Generalprufa fyrir árshátíð** | Börnunum er boðið á generalprufu á árshátíð yngsta stigs. |
| fös. 18.mars kl. 9 - 10-11  **Heimsókn í Tónlistarskólann** | Farið er í þremur hópum að skoða Tónlistarskóla Egilsstaða en hann er staðsettur í Egilsstaðaskóla. |
|  |  |
| 4.7 og 25 apríl. Kl.12:00-13:00  **Heimsókn í Íþróttahúsið** | Heimsókn í íþróttahúsið- hópnum skipt í þrennt. |
| Maí (dagur ákveðið m.t.t. veðurs).  **Hittingur með vinabekk** | Börnin hitta 5. bekk en sá bekkur er verðandi vinabekkur þeirra. Þau hittast úti, gjarnan í leik í Tjarnargarðinum. |
| Maí (seinni hluta)  **Skilafundur** | Skilafundur kennara vegna nýrra nemenda í 1. bekk. Á þennan fund fara deildarstjórar, sérkennslustjóri frá leikskóla og umsjónarkennarar & sérkennslustjóri frá Egilsstaðaskóla. |
| Maí  **Vorskóli** | Leikskólabörn fara í heimsókn grunnskólann og hitta væntanlega kennara sína. |  | Leikskólabörn fara í heimsókn grunnskólann og hitta væntanlega kennara sína. |
| Ágúst **Fyrsti skóladagurinn** | Kennari af Tjarnarlandi mætir í byrjun og er fyrstu 30 mínúturnar þegar þau mæta í 1. Bekk |